हिंदी सुन फैंस हुए इम्प्रेस, बोले- डाउन टू अर्थ
अमिताभ बच्चन की नातिन नव्या नवेली नंदा इन दिनों अपनी पर्सनल लाइफ को लेकर सुर्खियों में हैं। इसी बीच नव्या का एक वीडियो सोशल मीडिया पर सामने आया है, जिसमें वह शुद्ध हिंदी में की बात करती हुई नजर आईं। इस वीडियो में नव्या अपने
अमिताभ बच्चन की नातिन नव्या नवेली नंदा इन दिनों अपनी पर्सनल लाइफ को लेकर सुर्खियों में हैं। इसी बीच नव्या का एक वीडियो सोशल मीडिया पर सामने आया है, जिसमें वह शुद्ध हिंदी में की बात करती हुई नजर आईं। इस वीडियो में नव्या अपने काम के बारे में बात कर रही हैं।
क्या बोलीं नव्या? 
श्वेता बच्चन की बेटी नव्या आरा हेल्थ की को- फाउंडर भी हैं। यह एक ऑनलाइन प्लेटफॉर्म है जो सेहत के मुद्दों पर चर्चा करता है। ये वीडियो पॉडकास्ट 'फिर जिद्दी ही सही' के अपकमिंग एपिसोड का है, जिसमें नव्या कहती हैं कि, 'मैं एक चीज बार-बार सुनती हूं कि आप बहुत यंग हो, आपके पास एक्सपीरिएंस नहीं है'।
'अरे, आप तो 25 साल की हो, आपको क्या अनुभव है लाइफ के बारे में? तो आप कैसे चीजों के बारे में काम कर सकते हैं?' लोग पूछते हैं कि मैं इस उम्र में स्वास्थ्य देखभाल, कानूनी जागरूकता, घरेलू हिंसा पर कैसे काम कर सकती हूं'।
'दुनिया का क्या होगा'
नव्या ने आगे कहा, 'मैं हमेशा सोचती हूं कि अरे मैं अगर 80 साल तक वेट करूंगी कुछ करने के लिए, तो दुनिया का क्या होगा? हमारी कम से कम मेजोरिटी इस देश की 80 प्रतिशत जो लोग हैं, वो हमारे ऐज ग्रुप के हैं ना? बीस से तीस साल के हैं। अगर हम सब अभी 50 साल तक इंतजार करेंगे कुछ करने के लिए तो इस पीढ़ी का क्या होगा? बदलाव कौन लाएगा?'
फैंस हुए इंप्रेस 
अब सोशल मीडिया पर नव्या की ये बातें सुन फैंस काफी इंप्रेस हो रहे हैं। वीडियो पर एक यूजर ने कमेंट कर लिखा, 'बॉलीवुड से कोई है जिसके पास ज्ञान है'। दूसरे ने लिखा, 'एक स्टारकिड जिसके बाद दिमाग है'। एक शख्स ने यह भी लिखा की, 'हमें आप जैसे और लोगों की जरूरत है'।
फिल्मी बैकग्राउंड होने के बावजूद फिल्मों से दूर हैं नव्या
नव्या, जया-अमिताभ बच्चन की बेटी श्वेता बच्चन नंदा की बेटी हैं। श्वेता ने एस्कॉर्ट्स कंपनी के मालिक निखिल नंदा से शादी की थी। नव्या 25 साल की हैं, उन्होंने न्यूयॉर्क की फोरडम यूनिवर्सिटी से डिजिटल टेक्नोलॉजी में ग्रेजुएशन किया है। साथ ही वो प्रोडक्ट मार्केटिंग और स्ट्रैटेजिक ग्रोथ में एक्सपर्ट हैं। एक फिल्मी बैकग्राउंड से होने के बावजूद नव्या फिल्मों से दूर ही रहती हैं।